|  |  |  |
| --- | --- | --- |
| **НАСЛОВ НА МАТЕРИЈАЛОТ:** | **НАЦРТ- ПРОГРАМА ЗА РАБОТА НА ОПШТИНСКИ СОВЕТ ЗА БЕЗБЕДНОСТ НА СООБРАЌАЈОТ НА ПАТИШТАТА ВО ОПШТИНА ОХРИД ЗА 2026 ГОД.** | |
| **ПРЕДЛАГАЧ:** | Градоначалник на Општина Охрид |
|  |  |
|  |  |
| **ОСНОВА ЗА ДОНЕСУВАЊЕ:** | Член 36 став 1 точка 6 од Законот за локална самоуправа (Сл. весник на РМ бр 5/02) и член 18 став 1 точка 6 од Статутот на општина Охрид („Сл.гласник на општина Охрид“ бр. 08/07, 01/08, 10/10, 05/11, 09/14, 14/14, 10/19 и 15/20), член 374 став 3 од Законот за безбедност во сообраќајот на патиштата (Службен весник на РМ бр 169/2015, 226/2015, 55/2016, 11/2018, 83/2018, 98/2019, 302/2020, 122/2021, 208/2024), член 4 став 1 од Деловник за работа на Општинскиот совет за безбедност на сообраќајот на патиштата на општина охрид бр. 03-14869/3 од 07.11.2025 год |
|  |  |
| **ПРЕТСТАВНИК:** | Гоце Пуроски |
| **ОБРАБОТУВАЧ:** | Стручна служба |
|  |  |
| **НАДЛЕЖНОСТ:** | Совет на општина Охрид |

Врз основа нa член 36 став 1 точка 6 од Законот за локална самоуправа (Сл. весник на РМ бр 5/02) и член 18 став 1 точка 6 од Статутот на општина Охрид („Сл.гласник на општина Охрид“ бр. 08/07, 01/08, 10/10, 05/11, 09/14, 14/14, 10/19 и 15/20), член 374 став 3 од Законот за безбедност во сообраќајот на патиштата (Службен весник на РМ бр 169/2015, 226/2015, 55/2016, 11/2018, 83/2018, 98/2019, 302/2020, 122/2021, 208/2024), член 4 став 1 од Деловник за работа на Општинскиот совет за безбедност на сообраќајот на патиштата на општина охрид бр. 03-14869/3 од 07.11.2025 год., Советот на општина Охрид на седницата одржана на ден .11.2025 година, ја донесе следната:

**НАЦРТ - ПРОГРАМА ЗА РАБОТА НА ОПШТИНСКИ СОВЕТ ЗА БЕЗБЕДНОСТ НА СООБРАЌАЈОТ НА ПАТИШТАТА ВО ОПШТИНА ОХРИД ЗА 2026 ГОД**

**Вовед**

Нацрт програмата на Општинскиот совет за безбедност во сообраќајот на патиштата претставува стратешки документ чија цел e унапредување на безбедноста на сите учесници во сообраќајот на подрачјето нa Општина Охрид. Со програмата се дефинираат приоритетите, мерките и активностите кои Советот ќе ги спроведува во текот на годината, во соработка со надлежните институции, образовните установи, јавните претпријатија и Министерството за внатрешни работи.

**Цели**

Основна цел на оваа програма е намалување на сообраќајните незгоди, подобрување на сообраќајната култура, унапредување на инфраструктурните решенија, зголемување на јавната свест кај возачите, пешаците и децата. Посебен акцент и значење се дава на превентивните активности и едукацијата на ранливите групи.

**Програмски активности**

|  |  |  |  |  |  |
| --- | --- | --- | --- | --- | --- |
| **Ред. бр** | **Активност** | **Цел и опис на активност** | **Реализација** | **Период** | **Очекувани резултати** |
| **1.** | Организирање на сообраќајно-едукативни манифестации и активности од образовно-едукативен карактер во соработка со Министерството за внатрешни работи наменети за учениците од основните училишта од III, VII и VIII одд. | Целта е да се подигне свеста кај учениците од основното образование за безбедно учество во сообраќајот преку интерактивни предавања практични демонстрации и едукативни материјали.  Активностите ,,Децата во сообраќајот” ,,Безбедно од дома до училиште”  ,,Јас сум млад возач” опфаќаат теми за правилно движење на пешаците, безбедно преминување на улица, однесување во близина на училишни зони и основни правила за млади учесници во сообраќајот | Активностите се спроведуваат во соработка со МВР (СВР Охрид) и наставниот кадар во основните училишта.Се одржуваат презентации, работилници,практични примери и теренски симулации. Советот обезбедува материјали, координација и логистика. | Во текот на учебната година (септември-јуни) | **-**подобра информираност на учениците за правилата во сообраќајот  -намалување на ризично однесување кај децата пешаци  - зголемена свест и одговорност кај младите |
| **2.** | Изработка и дистрибуција на едукативни материјали (брошури, флаери, постери и дигитални содржини) за подигнување на јавната свест за штетното и ризично влијание од користењето на мобилните телефони алкохол и зголемена брзина при управување со моторно возило | Целта е да се подигне свеста кај возачите и јавноста за опасностите од користење на мобилните телефони, алкохолот и зголемената брзина при управување со возило. Преку илустрирани и содржински прилагодени материјали се објаснува влијанието врз концентрацијата, времето на реакција и ризикот од сообраќајни незгоди, со цел промовирање на одговорно и разумно однесување | Се изработуваат брошури, постери, флаери и дигитални содржини (преку социјални мрежи, веб страни и електронски портали) Материјалите се дистрибуираат преку образовни институции,јавни установи а се поставуваат и на јавни места и интернет платформи. Советот ја координира подкотовката и промоцијата | Во текот на 2026 год.(со посебен акцент во месеците со зголемен интензитет на сообраќајот) | -Зголемена информираност за сериозните опасности кои се јавуваат како резултат од користењето на мобилниот телефон ,алкохолот и зголемената брзина  -Намалување на бројот на ризични ситуации  -зголемена свесност и одговорност кај возачите  -подигнување на јавната свест |
| **3.** | Брендирање на автобуски постојки и поставување на банери на влезовите во градот со пораки за безбедно управување со возилото | Целта е преку јавно достапнии видливи локации да се пренесе јасна порака за важноста на одговорното и безбедно управување со возилото со поставување на едукативни пораки на автобуските постојки и банери на главните влезови во градот, особено ќе се акцентира и апелира на намалувањето на брзината на движење | Се изработува дизајн со едукативни пораки и предупредувања за безбедно возење во координација со Секторот за комунални дејности сообраќај и улици при Општина Охрид МВР и РСБСП. Советот ја обезбедува координацијата дозволите и надзорот | Во текот на 2026 год. | -Зголемена видливост на пораките за безбедност на сообраќајот  -Подигнување на јавната свест |
| **4.** | Евиденција и маркирање на ризични точки и делници на територијата на општина Охрид (т.н. црни точки) | Целта е идентификација, евидентирање и систематско маркирање на делниците и локациите со зголемена фрекфенција на сообраќајни незгоди и ризично однесување. Преку анализа на терен податоци од МВР и увид со стручни слушби се утврдуваат ,,црните точки” со цел да се планираат мерки за подобрување на безбедноста и намалување на ризиците. | Се спроведува заедничка анализа со МВР и општинските служби.Се врши теренска проверка, фотографска документација, мерења и изработка на листа со ризични точки.Се предлагаат соодветни решенија и предлози кои треба да бидат основа за изработка на проектна задача | Во текот на целата 2026 година | Идентификувани и јасно означени ризични локации  -подобри сообраќајни решенија со зголемена безбедност за ризичните точки |
| **5.** | Годишна анализа на сообраќајни незгоди во Општина Охрид според видот, местото и причините за нивно случување | Целта е систематско следење и анализа на состојбата со сообраќајните незгоди на територијата на Општина Охрид во соработка со МВР . Преку обработка на податоците според видот на незгодата локацијата, учесниците и причините, се добива јасна слика за најризичните однесувања и делници. Анализата служи како основа за планирање на мерки, проекти и превентивни интервенции за подобрување на безбедноста. | Се прибираат податоци од МВР –СВР Охрид и статистички извештаи. Се изработува годишен документ со графички прикази споредба и детална анализа. Документот се доставува до Општината, Советот и релевантните институции и се користи при подготовка на идни сообраќајни програми и мерки | Еднаш годишно (јануари- февруари за претходната година) | Добивање на јасен увид во причините и моделите за настанување на незгодите  -подобро планирање на мерките за превенција  -поголема транспарентност и информираност за состојбите на локално ниво |
| **6** | Подготовка на информативни спотови за безбедноста во сообраќајот | Целта е преку кратки видео спотови да се подигне јавната свест за ризиците и правилното однесување во сообраќајот. Спотовите го обработуваат однесувањето на возачите,пешаците, велосипедистите истакнувајќи ситуации од секојдневието и пораки за безбедно учество во сообраќајот | Се подготвуваат сценарија, визуелни материјали и снимања во соработка со продукции, МВР и локални институции. Спотовите се објавуваат на социјалните мрежи, локални медиуми, веб-страницата на Општината и се користат во едукативни кампањи | Во текот на 2026год | -поголема информираност на јавноста  -подобра перцепција на ризиците во сообраќајот  -зголемен опфат на граѓани преку дигитални медиуми |
| **7.** | Едукативни колумни на тема ,,Совесни родители-безбедни деца и млади во сообраќајот” | Целта е преку редовни едукативни колумни да се подигне свеста кај родителите за нивната голема улога во формирање на безбедни навики кај децата и младите во сообраќајот. | Колумните се подготвуваат во соработка со стручни лица од МВР, наставници и стручни сообраќајни кадри. Се објавуваат на веб страницата на Општина Охрид, социјалните мрежи, локални медиуми и училишни платформи. | Квартално во текот на целата година | Зголемена свест кај родителите за нивната образовна улога во сообраќајот  -поголемо семејно вклучување во сообраќајната превенција |
| **8.** | Континуирана соработка со Републичкиот совет за безбедност во сообраќајот и активно учество во промоција и подршка на локално ниво на кампањите и активностите кои ги организира | Целта е да се обезбеди редовна и стратешка соработка со Републичкиот совет со цел пренесување на националните превентивни програми, кампањи и активностина локално ниво. Преку оваа соработка се унапредува квалитетот на локалните превентивни мерки, се зголемува опфатотна населението и се обезбедува усогласен пристап со државните стандарди за сообраќајна безбедност. | Се одржуваат редовни координации, се формираат работни групи со претставници од РСБСП. Советот обезбедува логистика и институционална подршка. | Во текот на целата година согласно динамиката на националната кампања | Подобра координација меѓу локално и национално ниво  -зголемена ефикасност на превентивните активности  -усогласеност на локалните програми со националните стандарди и насоки |
| **9.** | Организирање на ликовен и литературен конкурс | Целта на активноста е преку креативни методи- ликовно и литературно изразување – да се подигне свеста кај децата и младите за важноста од безбедноста во сообраќајот и почитувањето на сообраќајните правила. Преку конкурсот се стимулираат учениците да размислуваат за сообраќајот, однесувањето на пешацие, велосипедистите и возачите, како и за безбедноста околу училиштата. Конкурсот ќе се спроведе во основните училишта. Конкурсот ќе опфати две категории, ликовни творби и литературни творби на тема сообраќајна култура и безбедност | Подготовка на јавен повик кон училиштата и нивно информирање  Формирање на стручна комисија (совет за безбедност, наставници по ликовно, наставници по македонски јазик  Преглед, оценување и избор на најдобрите творби во двете категории  Доделување на симболични награди и признанија на најуспешните ученици | Во текот на учебната 2026 год | -зголемена свест кај учениците и значењето на безбедно учество во сообраќајот  -Поттикнување на креативноста и активно учење преку ликовно и литературно изразување  -промоција на позитивни пораки и примери за сообраќајна култура во локалната заедница |
| **10.** | Организирање на велосипедски дефилеа | Целта на активноста е да се поттикне безбедно користење на велосипедот како здрав, еколошки и безбеден начин на движење кај младите. Преку организирање на велосипедски дефилеа се зајакнува свеста за правилно движење на велосипедистите, употреба на заштитна опрема и почитување на сообраќајните правила, како и унапредување на животната средина. Настаните ќе се реализираат со координирана соработка со МВР, ИПА Охрид, локалните институции. | -Подготовка на трасата за велосипедското дефиле во договор со МВР и Општина Охрид  -информирање на училиштата спортските клубови и младинските организации за учество  -промотивна кампања за користење на заштитна опрема (кацига, светла, светло-рефлектирачка опрема.  -ангажирање редари и полициски службеници за обезбедување на трасата  -спроведување на дефилето со организирано движење и застанување на клучни точки за кратка едукација | Во периодот април-јуни во тековната 2026 год. | -промовирање на велосипедот како здрав и еколошки начин на движење  -Подобра соработка помеѓу училиштата , Советот, спортските клубови, МВР и ИПА Охрид  -јакнење на културата за уппотреба на заштитната опрема |
| **11.** | Организирање на натпревар ,,Општински семафор” | Целта е преку натпреварувачки, едукативен и практичен пристап да се подобрат знаењата за учениците за сообраќајните правила, сигнализација и безбедно однесување во сообраќајот. Натпреварот ќе се одржи на ул ,,Кеј Македонија” која тој ден ќе биде затворена за сообраќај и ќе биде претворена во полигон за тестирање на моторичките способности и практични вежби, проследено со забавни и музички содржини | Воведување на времен режим на сообраќај со затварање на улицата за безбедно одвивање на манифестацијата.-теоретскиот дел каде учесниците се одговараат на прашања поврзани со сообраќајните правила и прописи(бодирање)  -практичен дел каде учениците изведуваат задачи на полигон за тестирање на на моторичките способности, (прецизност, внимание и реакција)  -комисија составена од претставници на Советот, наставници и МВР го врши бодирањето  -Прогласување на победници и доделување на награди проследено со забавни и музички содржини со цел создавање на позитивна атмосфера | месец мај во тековната 2026 год. | Поттикнување на тимски дух и меѓуучилишна соработка  -Придонес кон создавање на генерација свесни и одговорни учесници во сообраќајот |
| **12.** | Континуирана транспарентност на ОСБСП (континуирана соработка со медиуми и известување на јавноста за сите активности на ОСБСП Охрид преку официјалната веб-страна на Општина Охрид и локалните медиуми) | Советот ќе воспостави континуирана соработка со локалните медиуми, ќе објавува редовни информации, соопштенија, извештаи, активности и резултати со цел граѓаните да бидат навремено информирани за сите проекти, кампањи и донесени мерки во областа на сообраќајната безбедност. | -подготовка на редовни соопштенија за медиуми за сите спроведени активности.  -објавување на информации и извештаи на официјалната веб-страна на општината  Организирање на прес конференции при значајни активности и проекти.  -поставување на контактен канал за граѓани за прашања предлози и забелешки. | Во текот на целата година | -подобра информираност на граѓаните за активностите на ОСБСП  -Зголемена транспарентност  -Подобра соработка со медиумите и навремено известување за сите активности  -Јакнење на јавната поддршка за мерките во областа на сообраќајната безбедност  -поголема видливост и отчетност на институционално делување |

**Финансиски средства за реализација на програмски активности**

|  |  |  |
| --- | --- | --- |
| **Ред. бр.** | **Програмски активности** | **Потребни средства** |
| 1 | Организирање на натпревар ,,Општински семафор” со награден фонд и забавно- музички содржини | 180.000 денари |
| 2 | Организирање на сообраќајно-едукативни работилници ,,Децата во сообраќајот”, ,,Безбедно од дома до училиште” и ,,Јас сум млад возач” | 10.000 денари |
| 3. | Брендирање на автобуска постојка | 30. 000 денари |
| 4. | Организирање на ликовен и литературен конкурс со награден фонд | 45. 000 денари |
| 5. | Изработка на банери, импровизирани раскрсници и знаци брошури, флаери, дипломи, благодарници | 80.000 денари |
|  | **Вкупно** | **345.000 денари** |

**Број СОВЕТ НА ОПШТИНА ОХРИД**

**-11.2025 год. Претседател**

**О х р и д Перчо Божиновски**